Document ID: 31979D0314

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαρτίου 1979 περί απορρίψεως του χαρακτηρισμού ως επιστημονικής συσκευής με την ονομασία "Swift S6 zoom stereo microscope"
H ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων χαρακτήρα εκπαιδευτικού, επιστημονικού ή μορφωτικού(1),
το κανονισμό (ΕΟΚ) αριθ. 3195/55 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού αριθ. 1798/75(2), και ιδίως τα άρθρα 4 και 5,
Εκτιμώντας:
ότι, με επιστολή της 6ης Σεπτεμβρίου 1978, η βρετανική κυβέρνηση ζήτησε από την Επιτροπή να θέσει σε λειτουργία τη διαδικασία που προβλέπεται στα άρθρα 4 και 5 του κανονισμού (ΕΟΚ) αριθ. 3195/75 προς το σκοπό του χαρακτηρισμού ή μη της συσκευής με την ονομασία "Swift S6 zoom stereo microscope", προοριζομένης να χρησιμοποιείται για την πρακτική διδασκαλία στους διαφόρους τομείς της βιολογίας, όπως και σε εργασίες έρευνας στην ηλεκτροφυσιολογία του νευρικού συστήματος οργανισμών σπονδυλωτών και ασπονδύλων, ως επιστημονικής συσκευής και, σε καταφατική περίπτωση, εάν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα-
ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών Μελών, συνήλθε στις 12 Ιανουαρίου 1979, στα πλαίσια της Επιτροπής Τελωνειακών Ατελειών, προς το σκοπό της εξετάσεως της προκειμένης περιπτώσεως-
ότι από αυτή την εξέταση προέκυψε ότι η εν λόγω συσκευή είναι στερεοσκοπικό μικροσκόπιο με μεταβλητό φακό αρκετά απλής επινοήσεως, η οποία δεν διαθέτει αντικειμενικά χαρακτηριστικά που να την καθιστούν ειδικώς κατάλληλη για καθαρή επιστημονική έρευνα- ότι, εξάλλου, χρησιμοποιείται κυρίως στη βιομηχανία, ιδίως κατά την κατασκευή λυχνιών και διόδων- ότι η χρησιμοποίηση αυτής για σκοπούς ερεύνης δεν επαρκεί, αυτή μόνη, να της προσδώσει τον επιστημονικό χαρακτήρα και ότι δεν δύναται, κατά συνέπεια, να θεωρηθεί ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Swift S6 zoom stereo microscope" δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη Μέλη.
Έγινε στις Βρυξέλλες, στις 8 Μαρτίου 1979.

Labels: 3
1